נשימה בגרגרי חיטה נובטים     הוכן ע"י רותי מנדלוביץ

בניסוי המוצג תשווה בין גרגרי חיטה שהונבטו במים מזוקקים (צלחת א'), ובין גרגרי חיטה שהונבטו בתמיסת מלח בישול (צלחת ב').
הנבטים (=הגרגרים הנובטים) בצלחת הם בני שלושה ימים. חוץ מנוזל ההנבטה, תנאי הגידול בשתי הצלחות היו פחות או יותר זהים.

1.	בדוק את הנבטים ובחר בשני מדדים להשוואה בין אלה שהונבטו במים מזוקקים ובין אלה שהונבטו בתמיסת מלח.
- על פי המדדים שבחרת, תאר בקצרה את השוואתך.
2.	עליך לתכנן ניסוי שיבדוק אם עוצמת הנשימה של הנבטים שונה בשתי הקבוצות. לשם כך תבצע את הבדיקות המקדימות הבאות:
קח שתי מבחנות. לכל אחת מהמבחנות טפטף 4 טיפות בסיס הנתרן ( NaOHׂ וטיפה אחת של אינדיקטור פנול פתלאין.
- רשום את צבע התמיסה בכל אחת מהמבחנות לאחר הוספת האינדיקטור.
פנול פתלאין הוא אדום בסביבה בסיסית וחסר צבע בסביבה חומצית.
הוסף 6 כדורי זכוכית לכל אחת מהמבחנות.
 למבחנה אחת נשוף, דרך קשית שתייה, עד לשינוי צבע התמיסה שבה.
– הסבר את היעלמות הצבע במבחנה.
למבחנה השנייה הכנס, מעל כדורי הזכוכית, 10 גרגרים נובטים מצלחת א'. אם אתה מבחין בחלקים שהתפתחו במהלך הנביטה, הפרד אותם בעזרת סכין. חלקים אלו תשליך לפסולת.
פקוק את המבחנה והכנס אותה לאמבט מים בטמפרטורה של 35 מעות צלסיוס 
(טווח C 330 C-380) .
     - מה מתרחש בתוך המבחנות עם הזמן? (המתן לפחות מספר דקות)
     - כיצד תסביר את שינוי צבע התמיסה בקשר לתהליך הנשימה? 
     - מה הקשר בין שתי המבחנות?
     - מה הסיבה שהתבקשת להסיר את החלקים שהתפתחו מהגרגרים?
     -מה הסיבה שהתבקשת לפקוק את המבחנה?
     - מה הסיבה שהתבקשת להכניס את המבחנה לאמבט בטמפרטורה של 35 מעלות?

המשך בעמ' הבא

3.	קבל מהלבורנט 4 צלחות מסומנות באותיות א-ד. בכל אחת מהצלחות נבטים בני אותו גיל, שהונבטו בריכוז שונה של מלח ועברו טיפול של שטיפה ב50- מ"ל מים מזוקקים.
לנבטים הוסרו כל החלקים שהתפתחו במהלך הנביטה. ריכוז המלח שבו הונבטו הגרגרים רשום על התחתית ועל המכסה של כל צלחת.
בעזרת הטכניקה שלמדת, תכנן ניסוי שישווה את עוצמת תהליך הנשימה בנבטים שהונבטו בתמיסות מלח שונות. בתכנון קח בחשבון את כל מרכיבי הניסוי הידועים לך:
השערה, משתנה תלוי וכיצד תמדוד אותו, משתנה בלתי תלוי, בקרות מתאימות, חזרות ו/או ריבוי פריטים, גורמים קבועים, דרך לאיסוף וסיכום התוצאות. רשום את החומרים והכלים הדרושים לך.
הראה את התכנון למורה.
לאחר קבלת אישור בצע את הניסוי והכן דוח מעבדה.

–	מה הקשר בין תוצאות ההשוואה שערכת בין שתי קבוצות הנבטים (בסעיף 1) לבין התוצאות שקיבלת בניסוי שבדק את ההבדלים בעוצמת הנשימה של הנבטים?

                                                                                     בהצלחה